สภาพอากาศตลอดช่วงสัปดาห์นี้ ประเทศไทยใน 3 ภาค จะมีปริมาณฝนเพิ่มมากขึ้น อาจทำให้เกิดน้ำท่วมฉับพลันน้ำป่าไหลหลากได้
สภาพอากาศตลอดช่วงสัปดาห์นี้ ประเทศไทยใน 3 ภาค จะมีปริมาณฝนเพิ่มมากขึ้น อาจทำให้เกิดน้ำท่วมฉับพลันน้ำป่าไหลหลากได้นายภูเวียง ประคำมินทร์ อธิบดีกรมอุตุนิยมวิทยา เปิดเผยถึงสภาพอากาศในช่วงสัปดาห์นี้ว่า ประเทศไทยจะมีปริมาณฝนเพิ่มมากขึ้นและฝนตกหนักสะสม ตั้งแต่วันนี้ถึงวันที่ 23 สิงหาคม 2562 เนื่องจากได้รับอิทธิพลจากมรสุมตะวันตกเฉียงใต้มีกำลังแรงขึ้น ได้แก่ บริเวณภาคเหนือ  ภาคตะวันออกและภาคตะวันออกเฉียงเหนือตอนบน ทั้งนี้ในพื้นที่บริเวณดังกล่าวเป็นพื้นที่ที่มีปริมาณฝนเพิ่มมากขึ้นตั้งแต่ช่วงต้นเดือนสิงหาคมที่ผ่านมาอยู่แล้ว พร้อมขอให้ประชาชนควรเฝ้าระมัดระวัง อาจทำให้เกิดน้ำท่วมฉับพลันน้ำป่าไหลหลากได้ ส่วนสภาพอากาศในพื้นที่กรุงเทพมหานคร จะมีปริมาณฝนเพิ่มมากขึ้นเช่นกัน มีอุณหภูมิอยู่ที่ประมาณ 26-28 องศาเซลเซียสในช่วงเช้า และมีอุณหภูมิอยู่ที่ประมาณ 35-36 องศาเซลเซียสในช่วงกลางวัน สำหรับคลื่นลมในฝั่งทะเลอันดามันและอ่าวไทยมีคลื่นสูงประมาณ 2 เมตร โดยเฉพาะในช่วงที่มีฝนฟ้าคะนองมีคลื่นสูงกว่า 2 เมตร ชาวเรือควรเดินเรือด้วยความระมัดระวังด้วยประชาชนควรเฝ้าระวังและติดตามประกาศจากกรมอุตุนิยมวิทยาอย่างใกล้ชิด ได้ที่เว็บไซต์ ?www.tmd.go.th? หรือสายด่วนพยากรณ์อากาศ 1182